Ο **Λουί Τοκέ** (γαλλικά: Louis Tocqué), 1696 - 1772, ήταν Γάλλος ζωγράφος, ειδικευμένος στη ζωγραφική πορτρέτων.Θεωρείται σημαντικός εκπρόσωπος της προσωπογραφίας στη Γαλλική τέχνη του 18ου αιώνα.

Βιογραφικά στοιχεία
-------------------

Ο Λουί Τοκέ γεννήθηκε στις 19 Νοεμβρίου 1696 στο Παρίσι. Ο πατέρας του, που ήταν επίσης ζωγράφος, πέθανε τον Απρίλιο του 1710, πριν ο Λουί γίνει 14 ετών και τη φροντίδα του ανέλαβε ο ζωγράφος Ζαν-Μαρκ Νατιέ, ο οποίος, αντιλαμβανόμενος το ταλέντο του νεαρού, τον έβαλε να κάνει αντίγραφα πορτρέτων μεγάλων ζωγράφων. Τη δεκαετία του 1720 συνέχισε την εκπαίδευσή του κοντά στον Νατιέ, τον Νικολά Μπερτέν και τον Υασίντ Ριγκώ. Το 1747, παντρεύτηκε την κόρη του προστάτη του Μαρί Νατιέ, γεγονός που εδραίωσε τη φιλία των δύο καλλιτεχνών. Πέθανε στις 10 Φεβρουαρίου 1772 στο Παρίσι.

### Καριέρα

Ο Τοκέ ζωγράφισε τα πρώτα έργα του όταν ήταν μαθητευόμενος του Ζαν-Μαρκ Νατιέ. Επηρεάστηκε επίσης από τον Υασίντ Ριγκώ, ο οποίος ήταν αργότερα ένας από τους δασκάλους του και τον Νικολά ντε Λαρζιλιέρ, έναν άλλο Γάλλο ζωγράφο. Το πρώτο του σημαντικό έργο ήταν η ζωγραφική του πορτρέτου του Λουδοβίκου ΙΕ΄ της Γαλλίας που παρήγγειλε ο προπάππους του Λουδοβίκος ΙΔ΄.

Το 1731 έγινε δεκτός ως μέλος της Βασιλικής Ακαδημίας Ζωγραφικής και Γλυπτικής. Το 1740 ζωγράφισε το πορτρέτο της βασίλισσας της Γαλλίας Μαρίας Λεστσίνσκα. Έγινε έτσι ζωγράφος προσωπογραφιών της αριστοκρατίας και της μεγαλοαστικής τάξης.

Από το 1737 έως το 1759 περισσότερα από πενήντα από τα πορτρέτα που ζωγράφισε, εκτίθονταν τακτικά στις εκθέσεις του Σαλόν στο Παρίσι. Το 1745 ζωγράφισε το πορτρέτο της δελφίνης Μαρίας-Θηρεσίας της Ισπανίας, ένα χρόνο πριν τον θάνατό της.

Η φήμη του ξεπέρασε τα σύνορα της Γαλλίας. Το 1756 ταξίδεψε στη Ρωσική Αυτοκρατορία, όπου έμεινε για δύο χρόνια μετά από πρόσκληση της αυτοκράτειρας Ελισάβετ της Ρωσίας, προκειμένου να φιλοτεχνήσει το πορτρέτο της και άλλα μελών της ρωσικής αριστοκρατίας. Αυτό το πορτρέτο αποτελεί σήμερα μέρος της μόνιμης συλλογής του Μουσείου Ερμιτάζ της Αγίας Πετρούπολης στη Ρωσία. Στη δεκαετία του 1760 ταξίδεψε στη Δανία όπου φιλοτέχνησε τα πορτρέτα της δανικής βασιλικής οικογένειας και δίδαξε στη Βασιλική Ακαδημία Καλών Τεχνών της Δανίας στην Κοπεγχάγη.

Όταν επέστρεψε από τα ταξίδια του στη Γαλλία, ασχολήθηκε λίγο με τη ζωγραφική για να απολαύσει την περιουσία που του είχαν αποφέρει τα έργα του.

Επιλογή έργων
-------------

* Η βασίλισσα της Γαλλίας Μαρίας Λεστσίνσκα,1740, ΛούβροΗ βασίλισσα της Γαλλίας Μαρίας Λεστσίνσκα,1740, Λούβρο
* Ο μαρκήσιος ντε Μαρινί, περ. 1756, ΒερσαλλίεςΟ μαρκήσιος ντε Μαρινί, περ. 1756, Βερσαλλίες
* Η Μαρία-Θηρεσία της Ισπανίας,1745, ΒερσαλλίεςΗ Μαρία-Θηρεσία της Ισπανίας,1745, Βερσαλλίες
* Η αυτοκράτειρα Ελισάβετ της Ρωσίας, 1758, ΕρμιτάζΗ αυτοκράτειρα Ελισάβετ της Ρωσίας, 1758, Ερμιτάζ
* Πορτρέτο του Ζαν-Μαρκ Νατιέ, περ. 1740,Μητροπολιτικό Μουσείο Τέχνης (Νέα Υόρκη)Πορτρέτο του Ζαν-Μαρκ Νατιέ, περ. 1740,Μητροπολιτικό Μουσείο Τέχνης (Νέα Υόρκη)
* Πορτρέτο της κόμισσας Αικατερίνης Γκολόβκιν, 1757, Μουσείο ΕρμιτάζΠορτρέτο της κόμισσας Αικατερίνης Γκολόβκιν, 1757, Μουσείο Ερμιτάζ
* Λουδοβίκος Φερδινάνδος της Γαλλίας, 1738, ΒερσαλλίεςΛουδοβίκος Φερδινάνδος της Γαλλίας, 1738, Βερσαλλίες
* Λουδοβίκος Φίλιππος Β΄ της Ορλεάνης, δεκαετία 1750Λουδοβίκος Φίλιππος Β΄ της Ορλεάνης, δεκαετία 1750

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb10293510s. Ανακτήθηκε στις 10  Οκτωβρίου 2015.
2. 1 2  «Louis Tocqué». (Ολλανδικά) *RKDartists*. 77693.
3. 1 2  «Louis Tocqué». (Δανικά, Αγγλικά) *Kunstindeks Danmark*. 1874.
4. 1 2 3  500002111. Ανακτήθηκε στις 22  Φεβρουαρίου 2021.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/20b2b118-2642-4da4-9bcf-2757c9d59732. Ανακτήθηκε στις 25  Φεβρουαρίου 2016.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb10293510s. Ανακτήθηκε στις 10  Οκτωβρίου 2015.
7. ↑  *Czech National Authority Database*. ntk20201069178. Ανακτήθηκε στις 1  Μαρτίου 2022.
8. 1 2 3  *Czech National Authority Database*. ntk20201069178. Ανακτήθηκε στις 19  Δεκεμβρίου 2022.
9. ↑ . «britishmuseum.org/collection/Louis Tocqué».
10. ↑ . «artvee.com/artist/louis-tocque/».
11. ↑ . «nationalgallery.org.uk/artists/louis-tocque».
12. ↑ . «lib-art.com/artgallery/louis-tocque».
13. ↑ . «journals.uchicago.edu/On the Provenance of Louis Tocqué's Sketch of Jean Marc Nattier».
14. ↑ . «peoplepill.com/people/louis-tocque».

Εξωτερικοί σύνδεσμοι
--------------------

* Πολυμέσα σχετικά με το θέμα  Louis Tocqué στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27053296
* **Europeana**: agent/base/54639
* LCCN: nb2007020471
* ISNI: 0000 0000 7326 5641
* GND: 118802380
* SUDOC: 086797905
* BNF: cb10293510s (data)
* ULAN: 500002111
* NLA: 35705215
* NKC: ntk20201069178
* BNE: XX1613051
* KulturNav: id
* RKD: 77693

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |